# Bengo

Bengo és una de les 18 províncies en les que es divideix administrativament Angola. Segons les estadístiques de 1988, hi havia 18.700 persones que vivien en zones urbanes i 137.400 a les zones rurals, amb un total de 156.100 habitants. Té una superfície de 31.371 km², i la seva població en el cens 2014 era 351.579 habitants. La província havia estat cread en 1980 per la divisió de la província de Luanda en les de Bengo i Luanda. La seva capital és la ciutat de Caxito.

## Divisió administrativa i situació geogràfica

Limita amb les províncies de Zaire al nord, Uíge al nord-est, Kwanza-Nord a l'est i Kwanza-Sud al sud. És una província costanera i disposa de platges naturals, com la de Pambala i Libongos, de 7 km de longitud.
L'Assemblea Nacional d'Angola va aprovar una llei el 27 de juliol 2011 reorganitzant les subdivisions territorials de les províncies de Luanda i Bengo. La llei traslladava els municipis d'Icolo e Bengo i Quiçama de la província de Bengo a la província de Luanda i crea nous municipis en les dues províncies. Actualment Bengo conté cinc municípios:
| Município | Capital | Àrea (km²) | Pop. (2006 est) |
| Ambriz | Ambriz | 4,204 | 16,611 |
| Dande | Caxito | 6,529 | 82,992 |
| Ícolo e Bengo | Catete | 3,819 | 58,830 |
| Nambuangongo | Muxiluando | 5,604 | 110,831 |
| Quiçama | Muxima | 12,046 | 29,905 |
Icolo e Bengo i Quiçama havien estat incloses a la província de Luanda en 2011. Algunes fonts també mostren dins la província de Bengo els municipis de Bula Atumba, Dembos, i Pango-Aluquém, mentre que altres els inclouen en Kwanza-Nord.

## Comunes

La província de Bengo inclou les següents comunas:
| Ambriz Barra do Dande Bela Vista Bula Atumba Caxito | Gombe Cage Canacassala Cazuangongo Quiage Quibaxe | Quicunzo Quixico Mabubas Muxiluando | Pango-Aluquém Paredes Piri São José das Matas Tabi Úcua Zala |

## Llengües

* Kimbundu
* Sama

## Activitat econòmica

La principal activitat econòmica de la província és l'agricultura, que se centra en el cultiu de cafè, cotó, palmeres, cítrics, bananes i hortalisses. També s'hi treballa la fusta, i hi és important la pesca.
Els minerals que se n'extreuen són: sofre, gemma, fosfat, calcaris i quars.
També són importants focus econòmics la pesca esportiva i la caça.

## Clima

Té un cliama tropical sec, amb una temperatura mitjana de 25 graus Celsius. El mes més calorós és el març, en el que s'arriba als 33 °C i el juliol és el mes més fred, quan la temperatura mitjana és de 17 °C.

## Recursos naturals

En aquesta província hi ha el Parc Nacional de Kissama, envoltat per dos grans rius, el Longa i el Kwanza. Aquest últim és navegable durant tot el seu curs pel parc, fins a la seva desembocadura a l'oceà Atlàntic.

## Referències

* ↑ Library of Congress / Federal Research Division / Country Studies / Area Handbook Series / Angola / Tables
* 1 2 Assambleia Nacional de Angola. «Lei n.º 29/11 de 1 de Setembro - Alteração da Divisão Político-Administrativa das províncias de Luanda e Bengo». IPGUL 'Noticias', 27-07-2011. Arxivat de l'original el 2012-01-25. [Consulta: 20 març 2012]. Si bé la llei s'havia votat el 27 de juliol de 2011, la seva data de vigència és de 60 dies després de la seva publicació al Diari Oficial, és a dir l'1 de setembre del 2011.
* ↑ «Bengo». Arxivat de l'original el 2012-01-22. [Consulta: 20 març 2012].
* 1 2 «Reference Center: Provinces». Angolan Embassy in the United States. Arxivat de l'original el 11 Feb 2006.
* 1 2 3 4 5 6 Angola Statistics: Bengo Arxivat 2009-10-15 a Wayback Machine.. GeoHive. Source: Instituto Nacional de Estatística, Angola. Instituto Nacional de Segurança Social, Angola.
* 1 2 «Bengo: Municípios». Info-Angola. Arxivat de l'original el 22 de març 2017. [Consulta: 27 febrer 2010].
* ↑ «Bengo: Comunas». Info-Angola. Arxivat de l'original el 14 de juny 2017. [Consulta: 27 febrer 2010].

## Enllaços externs

* Bengo - Lloc web oficial